༄༅། །ཆོས་འཆད་ཚེ་ཐོག་མཐར་གསུང་ཚུལ་བཞུགས་སོ། །
འོ་ན་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྣམ་གྲོལ་
གཏན་གྱི་བདེ་བ་རྫོགས་པའི་སངས་རྒྱས་ཟུང་འཇུག་དཔལ་ཀུན་ཏུ་བཟང་པོའི་གོ་འཕང་
མཆོག་མྱུར་དུ་ཐོབ་པར་བྱ། དེའི་ཆེད་དུ་ཟབ་པ་དང་རྒྱ་ཆེ་བའི་དམ་པའི་ཆོས་ལེགས་པར་
གསན་ནས། དེ་དག་གི་བརྗོད་བྱའི་དོན་རྣམས་ཐུགས་ཉམས་སུ་བཞེས་ནས་བསྟན་དང་
འགྲོ་ལ་ཕན་པ་བླ་ན་མེད་པ་སྒྲུབ་པར་བྱའོ་སྙམ་པའི་ལྷག་པའི་ཐུགས་བསྐྱེད་རྣམ་པར་
དག་པ་དང་བཅས་ཏེ། ཆོས་གསན་པའི་ཀུན་སྤྱོད་རིམ་པ་རྣམས་ལ་བླང་དོར་མ་ནོར་བའི་
སྒོ་ནས་གསན་པར་ཞུ། དེ་ལ་གང་གསན་པར་བྱ་བའི་ཆོས་ཀྱི་རིམ་པ་ནི།
༈ དེ་ལྟར་དམ་པའི་ཆོས་ཟབ་མོ་ལེགས་པར་འཆད་ཉན་བགྱིས་པའི་དགེ་བའི་རྩ་
བ་འདིས་མཚོན་ཏེ། རང་གཞན་རྣམས་ཀྱི་དུས་གསུམ་བསགས་ཡོད་ཀྱི་དགེ་རྩ་ཐམས་ཅད་
གཅིག་ཏུ་བསྡོམས་ནས་ཚེ་འདིའི་ལུས་སེམས་བསྐྱེད་པའི་ཕ་མས་གཙོར་བྱས། རྒྱུ་སྦྱོར་
ཡོན་བདག་ཕོ་མོ་གཤིན་གསོན་འབྲེལ་ཐོབ་རྣམས་ཀྱི་ཐོག་དྲངས། ས་ཕྱོགས་ཡུལ་རིས་
འདི་ལ་གནས་པའི་དཀར་ཕྱོགས་ལྷ་དང་ནག་ཕྱོགས་བདུད་རིགས་སོགས་མཁའ་ཁྱབ་ཀྱི་
སེམས་ཅན་ཐམས་ཅད་ཀྱི་སྡུག་བསྔལ་རྒྱུ་འབྲས་གཉིས་དང་བྲལ་ནས་མཐའ་ ་གཉིས་ལ་
མི་ ་གནས་པ་རྫོགས་པའི་སངས་རྒྱས་ཀུན་ཏུ་བཟང་པོའི་གོ་འཕང་མྱུར་དུ་ཐོབ་པར་བྱ། དེ་
མ་ཐོབ་ཀྱི་བར་དུ་ཕན་བདེའི་འབྱུང་གནས་རྒྱལ་བའི་བསྟན་པ་སྤྱི་དང་། ཁྱད་པར་གསང་
སྔགས་རྡོ་རྗེ་ཐེག་པའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པ་དང༌།
བསྟན་འཛིན་དམ་པ་སྔ་རབས་འདས་པ་རྣམས་ཀྱི་ཐུགས་དགོངས་ཡོངས་སུ་རྫོགས་པ་
472

ཆོས་འཆད་ཚེ་ཐོག་མཐར་གསུང་ཚུལ།
ང་ག
དང་། ད་ལྟ་གང་ན་སུ་བཞུགས་པ་ཐམས་ཅད་ཀྱི་སྐུ་ཚེ་བསྐལ་བརྒྱར་བརྟན་ཅིང་ཇི་ལྟར་
ཐུགས་ཀྱི་བཞེད་དོན་ཐམས་ཅད་གེགས་མེད་ཡིད་བཞིན་དུ་འགྲུབ་པ་དང་། རྡོ་རྗེའི་མཆེད་
ལྕམ་རྣམས་ཀྱི་བྱང་ཆུབ་ལམ་གྱི་ཕྱི་ནང་གསང་བའི་འགལ་རྐྱེན་བར་ཆད་ཐམས་ཅད་ཞི་
ཞིང༌། ས་ལམ་གྱི་ཡོན་ཏན་གོང་ནས་གོང་དུ་འཕེལ་བ་དང་། རང་གཞན་སེམས་ཅན་ཐམས་
ཅད་ཀྱིས་ ཚེ་ རབས་འཁོར་བ་ཐོག་མ་མེད་པ་ནས་ད་བར་དུ་བསགས་པའི་སྡིག་ལྟུང་
ཆགས་ཉམས་ཐམས་ཅད་ལྷག་མེད་དུ་དག་ནས་འབྲེལ་ཚད་དོན་དང་ལྡན་པའི་ཕྱིར་དང༌།
གནས་སྐབས་སུ་འཇིག་རྟེན་གྱི་ཁམས་སུ་ཆར་ཆུ་དུས་སུ་འབེབས། ལོ་ཕྱུག་རྟག་ཏུ་ལེགས།
ནད་མཚོན་མུ་གེའི་སྐལ་པ་ངན་པ་སྤྱི་དང༌། ཁྱད་པར་མཐའ་དམག་དུས་འཁྲུགས་སོགས་
སྣོད་བཅུད་ཀྱི་རྒུད་པ་ཐམས་ཅད་ཉེ་བར་ཞི་ནས་སྐྱེ་རྒུའི་སེམས་ཅན་ཐམས་ཅད་གནས་
སྐབས་མཐར་ཐུག་ཕན་བདེ་བླ་ན་མེད་པ་ཐོབ་པའི་རྒྱུར་ཡོངས་སུ་བསྔོ་བར་བགྱི་ཞིང༌།
དེ་ལྟར་བསྔོ་བའི་ཚུལ་ཡང་དུས་གསུམ་རྒྱལ་བ་སྲས་དང་བཅས་པ་རྣམས་ཀྱིས་འཁོར་
གསུམ་ཡོངས་ སུ་དག་པས་ཇི་ལྟར་བསྔོ་བ་དེ་བཞིན་དུ་བསྔོ་བ་དང་ སྨོན་ པའི་མཐུན་
འགྱུར་དང་ཐུགས་འདུན་ལྷན་ཅིག་ཏུ་གནང་བར་ཞུ།།
།།
473

གངས་ཅན་
རག་མགོ་སྤྲུལ་སྐུའི་གསུང་འབུམ། ༼ཡ༽